CELEX: 32009R0329
Language: sl
Date: 2009-04-22 00:00:00
Title: Uredba Komisije (ES) št. 329/2009 z dne 22. aprila 2009 o spremembi Uredbe Sveta (ES) št. 1165/98 o kratkoročnih statističnih kazalcih v zvezi z ažuriranjem seznama spremenljivk, pogostostjo zbiranja statističnih podatkov in nivoji razčlenitve ter agregacijami, ki se uporabijo pri spremenljivkah (Besedilo velja za EGP)

23.4.2009   
            
            
               SL
            
            
               Uradni list Evropske unije
            
            
               L 103/3
            
         
      UREDBA KOMISIJE (ES) št. 329/2009
   z dne 22. aprila 2009
   o spremembi Uredbe Sveta (ES) št. 1165/98 o kratkoročnih statističnih kazalcih v zvezi z ažuriranjem seznama spremenljivk, pogostostjo zbiranja statističnih podatkov in nivoji razčlenitve ter agregacijami, ki se uporabijo pri spremenljivkah
   (Besedilo velja za EGP)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1165/98 z dne 19. maja 1998 o kratkoročnih statističnih kazalcih (1) in zlasti člena 17(b), (d) in (e) Uredbe,
   ob upoštevanju naslednjega:
   
               (1)
            
            
               Uredba (ES) št. 1165/98 je vzpostavila skupni okvir za pripravo kratkoročnih statističnih kazalcev Skupnosti o poslovnem ciklu. Področje uporabe teh statističnih podatkov je bilo spremenjeno z Uredbo (ES) št. 1893/2006 Evropskega parlamenta in Sveta z dne 20. decembra 2006 o uvedbi statistične klasifikacije gospodarskih dejavnosti NACE Revizija 2 (2).
            
         
               (2)
            
            
               Uredba Komisije (ES) št. 1503/2006 z dne 28. septembra 2006 o izvajanju in spremembi Uredbe Sveta (ES) št. 1165/98 o kratkoročnih statističnih kazalcih v zvezi z opredelitvijo spremenljivk, seznamom spremenljivk in pogostostjo zbiranja podatkov (3) je opredelila spremenljivke.
            
         
               (3)
            
            
               Uredba (ES) št. 1158/2005 Evropskega parlamenta in Sveta z dne 6. julija 2005 o spremembi Uredbe (ES) št. 1165/98 (4) je uvedla študije izvedljivosti za opravljene delovne ure in bruto plače v trgovini na drobno in drugih storitvah.
            
         
               (4)
            
            
               Za namene monetarne politike Skupnosti je treba kratkoročno statistiko poslovanja podrobneje razviti, zlasti glede storitev. Zato je treba Uredbo (ES) št. 1165/98 na področjih, ki so posebno pomembna za preučevanje poslovnega cikla, posodobiti.
            
         
               (5)
            
            
               Uredbo (ES) št. 1165/98 je zato treba ustrezno spremeniti.
            
         
               (6)
            
            
               Ukrepi, predvideni s to uredbo, so v skladu z mnenjem Odbora za statistični program, ustanovljenega s Sklepom Sveta 89/382/EGS, Euratom (5) –
            
         SPREJELA NASLEDNJO UREDBO:
   Edini člen
   Prilogi C in D k Uredbi (ES) št. 1165/98 z dne 19. maja 1998 se spremenita, kakor je določeno v Prilogi k tej uredbi.
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 22. aprila 2009
      
         
            Za Komisijo
         
         Joaquín ALMUNIA
         
         
            Član Komisije
         
      
   
   
      (1)  UL L 162, 5.6.1998, str. 1.
   
      (2)  UL L 393, 30.12.2006, str. 1.
   
      (3)  UL L 281, 12.10.2006, str. 15.
   
      (4)  UL L 191, 22.7.2005, str. 1.
   
      (5)  UL L 181, 28.6.1989, str. 47.
   
      PRILOGA
      
                  1.
               
               
                  Priloga C k Uredbi (ES) št. 1165/98 se spremeni:
                  
                              (a)
                           
                           
                              V točki (c) odstavka 1 (Seznam spremenljivk) se v tabelo vstavijo naslednje spremenljivke:
                              
                                          „220
                                       
                                       
                                          Opravljene delovne ure
                                       
                                    
                                          230
                                       
                                       
                                          Bruto plače“
                                       
                                    
                        
                              (b)
                           
                           
                              V točki (d) (Oblika) se odstavek 2 nadomesti z naslednjim:
                              
                                          „2.
                                       
                                       
                                          Tudi spremenljivke Prihodki od prodaje (št. 120), Obseg prodaje (št. 123) Opravljene delovne ure (št. 220) se posredujejo v obliki, popravljeni za število delovnih dni. Spremenljivka Opravljene delovne ure (št. 220) se posreduje v obliki, popravljeni za število delovnih dni, najpozneje od 31. marca 2015 naprej. Kadar koli na druge spremenljivke vpliva število delovnih dni, lahko države članice posredujejo tudi te spremenljivke v obliki, popravljeni za število delovnih dni. Seznam spremenljivk, ki jih je treba posredovati v obliki, popravljeni za število delovnih dni, se lahko dopolni v skladu s postopkom iz člena 18.“
                                       
                                    
                        
                              (c)
                           
                           
                              V točki (e) (Obdobje opazovanja) se v tabelo vstavijo naslednje spremenljivke:
                              
                                          „220
                                       
                                       
                                          četrtletje
                                       
                                    
                                          230
                                       
                                       
                                          četrtletje“
                                       
                                    
                        
                              (d)
                           
                           
                              V točki (f) (Nivo razčlenitve) se odstavek 1 nadomesti z naslednjim:
                              
                                          „1.
                                       
                                       
                                          Spremenljivke Prihodki od prodaje (št. 120) in Deflator prodaje/Obseg prodaje (št. 330/123) se posredujejo na ravni podrobnosti, opredeljeni v odstavkih 2 in 3. Spremenljivka Število oseb, ki delajo (št. 210) se posreduje na ravni podrobnosti, opredeljeni v odstavku 4. Spremenljivki Opravljene delovne ure (št. 220) in Bruto plače (št. 230) se posredujeta v skladu z oddelkom 47 NACE Rev. 2.“
                                       
                                    
                        
                              (e)
                           
                           
                              V točki (g) (Skrajni roki za posredovanje podatkov) se odstavek 3 nadomesti z naslednjim:
                              
                                          „3.
                                       
                                       
                                          Spremenljivka Število oseb, ki delajo (št. 210) se posreduje v dveh mesecih po koncu obdobja opazovanja. Rok se lahko podaljša za največ 15 dni za države članice, v katerih prihodek od prodaje v oddelku 47 NACE Rev. 2 v določenem baznem letu znaša manj kot 3 % skupnega prihodka od prodaje Evropske skupnosti. Spremenljivki Opravljene delovne ure (št. 220) in Bruto plače (št. 230) se posredujeta v treh mesecih po koncu obdobja opazovanja.“
                                       
                                    
                        
                              (f)
                           
                           
                              V točki (i) (Prvo obdobje opazovanja) se doda naslednji pododstavek:
                              „Prvo obdobje opazovanja za spremenljivki Opravljene delovne ure (št. 220) in Bruto plače (št. 230) bo najpozneje v prvem četrtletju 2010 z učinkom od uvedbe baznega leta 2010 v letu 2013.“
                           
                        
            
                  2.
               
               
                  Priloga D k Uredbi (ES) št. 1165/98 se spremeni:
                  
                              (a)
                           
                           
                              V točki (c) odstavka 1 (Seznam spremenljivk) se v tabelo vstavijo naslednje spremenljivke:
                              
                                          „220
                                       
                                       
                                          Opravljene delovne ure
                                       
                                    
                                          230
                                       
                                       
                                          Bruto plače“
                                       
                                    
                        
                              (b)
                           
                           
                              V točki (d) odstavka 2 (Oblika) se doda naslednji pododstavek:
                              „Spremenljivka Opravljene delovne ure (št. 220) se posreduje v obliki, popravljeni za število delovnih dni, najpozneje od 31. marca 2015 naprej.“
                           
                        
                              (c)
                           
                           
                              V točki (f) (Nivo razčlenitve) se v odstavku 2 doda naslednji pododstavek:
                              „Spremenljivki Opravljene delovne ure (št. 220) in Bruto plače (št. 230) se posredujeta v skladu z naslednjimi deli NACE Rev. 2:
                              
                                          —
                                       
                                       
                                          oddelka 45 in 46,
                                       
                                    
                                          —
                                       
                                       
                                          področja H, I in J,
                                       
                                    
                                          —
                                       
                                       
                                          vsota (69, 70.2, 71, 73 in 74),
                                       
                                    
                                          —
                                       
                                       
                                          vsota (78, 79, 80, 81.2 in 82)“.
                                       
                                    
                        
                              (d)
                           
                           
                              V točki (g) (Skrajni roki za posredovanje podatkov) se v tabelo vstavijo naslednje spremenljivke:
                              
                                          „220
                                       
                                       
                                          3 mesece
                                       
                                    
                                          230
                                       
                                       
                                          3 mesece“
                                       
                                    
                        
                              (e)
                           
                           
                              V točki (i) (Prvo obdobje opazovanja) se doda naslednji pododstavek:
                              „Prvo obdobje opazovanja za spremenljivko Opravljene delovne ure (št. 220) in spremenljivko Bruto plače (št. 230) bo najpozneje v prvem četrtletju 2010 z učinkom od uvedbe baznega leta 2010 v letu 2013.“